Source: https://www.riigiteataja.ee/akt/419052018002
Timestamp: 2020-07-11 23:55:26+00:00

Document:
Tõrva valla hankekord – Riigi Teataja
Tõrva valla hankekord
Tõrva valla hankekord - sisukord
2 Hangete kavandamine
3 Hankekomisjon ja hanke eest vastutav isik
§ 5 Komisjoni pädevus
§ 6 Menetlus komisjonis
4 Alla lihthanke piirmäära jääva hanke korraldamine
§ 8 Hanked alla lihthanke piirmäära
§ 9 Menetlusreeglid asjade ostmisel ja teenuste tellimisel maksumusega alla 1000 euro
§ 10 Menetlusreeglid maksumusega 1000 kuni 5000 eurot hanke korral
§ 11 Menetlusreeglid asjade ostmisel ja teenuste tellimisel maksumusega 5000 kuni 30 000 eurot ja ehitustööde tellimisel maksumusega 5000 kuni 60 000 eurot ilma käibemaksuta
5 Lihthanke korraldamine
§ 12 Lihthanked
§ 13 Lihthanke menetlusreeglid
6 Riigihanke piirmäära ületava hanke korraldamine
§ 14 Riigihanke piirmäär
§ 15 Riigihanke piirmäära ületava hanke menetlusreeglid
§ 16 Hankelepingu sõlmimine ja lepingu täitmise kontroll
7 Sotsiaal- ja eriteenuste hanke korraldamine
§ 17 Menetlusreeglid sotsiaal- ja eriteenuste hangete korraldamisel
§ 18 Meetmed huvide konflikti ennetamiseks, tuvastamiseks ja kõrvaldamiseks
RT IV, 19.05.2018, 2
Vastu võetud 15.05.2018 nr 19
Määrus kehtestatakse riigihangete seaduse § 9 lg 1 alusel ja arvestades riigihangete seaduse § 9 lõikes 4 sätestatut.
(1) Hankekord (edaspidi kord) reguleerib Tõrva Vallavalitsuse (edaspidi vallavalitsus) ja vallavalitsuse hallatavate asutuste (edaspidi asutus) poolt korraldatavate riigihangete (edaspidi hange) planeerimist, algatamist, läbiviimist ja hankelepingute sõlmimist.
(2) Riigihange on asja ostmine, teenuse tellimine, ideekavandi saamine, ehitustöö tellimine või kontsessioonilepingu sõlmimine.
(3) Käesolevat korda rakendatakse koostoimes riigihangete seaduse ja selle alusel kehtestatud õigusaktidega.
(1) Hanke korraldamisel tuleb tagada rahaliste vahendite säästlik ja otstarbekas kasutamine, hanke läbipaistvus, proportsionaalsus ja kontrollitavus, isikute võrdne kohtlemine, olemasoleva konkurentsi efektiivne ärakasutamine, konkurentsi kahjustava huvide konflikti vältimine ning hanke läbiviimine mõisliku aja jooksul.
(2) Hankelepingu eeldatav maksumus määratakse vastavalt riigihangete seaduse 5.jaos sätestatule.
2. peatükk Hangete kavandamine
(1) Hankealase töö kavandamiseks kinnitab vallavalitsus oma korraldusega hiljemalt ühe kuu jooksul peale vallaeelarve vastuvõtmist eelarveaastaks planeeritud hangete hankeplaani (edaspidi hankeplaan), mis avaldatakse valla veebilehel.
(2) Hankeplaanis peavad kajastuma kõik ostud ja tellitavad teenused, mille hankelepingu eeldatav maksumus on asjade ja teenuste korral 30 000 eurot ilma käibemaksuta või suurem ja ehitustööde puhul 60 000 eurot ilma käibemaksuta või suurem.
1) hanke nimetus
3) hanke väljakuulutamise eeldatav aeg;
3. peatükk Hankekomisjon ja hanke eest vastutav isik
(1) Hankekomisjon (edaspidi komisjon) moodustatakse hankemenetlusega seotud toimingute teostamiseks. Komisjon moodustatakse vähemalt kolmeliikmelisena hangetele alates maksumusega 5000.- eurot ilma käibemaksuta. Alla selle piirmäära täidab komisjoni ülesandeid vallavalitsuse struktuuriüksuse juht või asutuse juht.
(2) Arvestades konkreetse hanke spetsiifikat, võib komisjoni töösse kaasata asjatundjaid või spetsialiste väljastpoolt.
(3) Komisjoni koosseis kinnitatakse olenevalt hanke maksumusest kas vallavalitsuse korraldusega, vallavanema või asutuse juhi käskkirjaga.
§ 5. Komisjoni pädevus
Komisjoni pädevusse kuulub hanke läbiviimisel vastavalt hanke maksumusele järgmiste toimingute tegemine:
2) otsustab ja korraldab pakkujate ja taotlejatega läbirääkimiste pidamise seaduses lubatud juhtudel ja hankedokumentides sätestatud tingimustel, sh kooskõlastab läbirääkimiste pidamise toimingud;
3) avab pakkujate poolt esitatud pakkumused, kontrollib nõutud dokumentide olemasolu ja allkirjastab pakkumuste avamise protokolli;
7) teeb ettepaneku üksiku või kõikide pakkumuste tagasilükkamiseks või hankemenetluse kehtetuks tunnistamiseks.
§ 6. Menetlus komisjonis
(5) Komisjonil on õigus vastu võtta otsuseid koosolekut kokku kutsumata, kui menetlus toimub riigihangete registris või üle poole komisjoni liikmetest, sealhulgas esimees on oma seisukoha esitanud elektrooniliselt vm. kirjalikku taasesitust võimaldavas vormis ning keegi ei nõua koosoleku kokkukutsumist.
(6) Komisjoni koosolekute poolt teostatavad hankemenetluse toimingud ning vastu võetud otsused protokollitakse. Protokollile kirjutavad alla kõik koosolekul osalenud komisjoni liikmed.
(7) Otsustamisel koosolekut kokku kutsumata koostatakse elektrooniliselt vm. taasesitust võimaldavas vormis antud seisukohtade alusel komisjoni protokoll.
(8) Komisjoni liikmel on õigus lisada protokollile oma kirjalik eriarvamus.
Hanke eest vastutav isik on komisjoni liige, kes on kohustatud täitma kõiki hanke korraldamisel ja pärast hanke korraldamist riigihangete seaduses nimetatud vajalikke ülesandeid sh:
2) teostab toiminguid hanke väljakuulutamiseks ja riigihangete registrile esitamiseks;
4) tagab kõigi vajalike dokumentide, õigeaegse esitamise ja pakkujatelt asjakohaste selgituste nõudmise ning hanke korraldamise vastavalt seadusele;
6) koostab hanke aruande ja edastab selle riigihangete registrile;
4. peatükk Alla lihthanke piirmäära jääva hanke korraldamine
§ 8. Hanked alla lihthanke piirmäära
§ 9. Menetlusreeglid asjade ostmisel ja teenuste tellimisel maksumusega alla 1000 euro
Kui soetatavate asjade või teenuste eeldatav maksumus jääb alla 1000 euro, otsustab vallavalitsuse struktuuriüksuse või asutuse juht vajalike asjade ostmise või teenuste tellimise turul tegutsevalt pakkujalt kehtiva turuhinnaga. Võimaluse korral küsitakse hinnapakkumist vähemalt kahelt pakkujalt, samas arvestades asjade või teenuste pakkujate poolt pakutavate erisuste ja asjade ning toodete kvaliteedi vastavusega hankija erinõuetele
§ 10. Menetlusreeglid maksumusega 1000 kuni 5000 eurot hanke korral
(1) Hangete puhul, mille maksumus on 1000 kuni 5000 eurot ilma käibemaksuta, saadab vallavalitsuse struktuuriüksuse juht või asutuse juht konkurentsi olemasolul päringu hinnapakkumise võtmiseks vähemalt 3-le pakkujale või avaldab hanketeate riigihangete registris või valla kodulehel.
§ 11. Menetlusreeglid asjade ostmisel ja teenuste tellimisel maksumusega 5000 kuni 30 000 eurot ja ehitustööde tellimisel maksumusega 5000 kuni 60 000 eurot ilma käibemaksuta
(1) Asjade ostmisel ja teenuste tellimisel maksumusega 5000 kuni 30 000 eurot ja ehitustööde tellimisel maksumusega 5000 kuni 60 000 eurot ilma käibemaksuta, moodustab vallavanem või asutuse juht vähemalt kolmeliikmelise komisjoni ning määrab hanke eest vastutava isiku. Komisjoni koosseisu peab kuuluma vastava valdkonna abivallavanem.
(2) Vastutav isik korraldab hankedokumentide ettevalmistamise ja kooskõlastamise komisjoniga, saadab päringu hinnapakkumise võtmiseks vähemalt 3-le pakkujale või hanketeate avaldamise riigihangete registris või valla kodulehel, komisjoni protokolli esitamise vallavalitsusele pakkumuse edukaks tunnistamise otsuse tegemiseks ja hankelepingu sõlmimiseks.
(3) Pakkumuse edukaks tunnistamine vormistatakse vallavalitsuse korraldusega.
5. peatükk Lihthanke korraldamine
§ 12. Lihthanked
Lihthange on:
1) asjade või teenuste ostmine maksumusega 30 000-60 000 eurot ilma käibemaksuta;
2) ehitustööde tellimine maksumusega 60 000-150 000 eurot ilma käibemaksuta;
3) teenuste kontsessioonilepingu sõlmimine maksumusega 60 000-300 000 eurot ilma käibemaksuta.
§ 13. Lihthanke menetlusreeglid
(1) Lihthanke menetlus viiakse läbi riigihangete registri vahendusel.
(2) Lihthanke menetluse korraldamiseks moodustab vallavanem või asutuse juht vähemalt kolmeliikmelise komisjoni ja määrab lihthanke eest vastutava isiku, kes vastutab lihthanke menetluse nõuetekohase läbiviimise, tähtaegadest ja protseduurireeglitest kinnipidamise eest. Komisjoni koosseisu peab kuuluma ka vastava valdkonna abivallavanem.
(3) Vastutav isik koostab hankedokumendid ning kooskõlastab need komisjoniga.
(4) Vastutav isik korraldab lihthanke teate avaldamise riigihangete registris, komisjoni protokollide esitamise vallavalitsusele pakkumuse edukaks tunnistamise otsuse tegemiseks ja hankelepingu sõlmimiseks ning hanke aruande esitamise.
(5) Lihthanke pakkumuse edukaks tunnistamine vormistatakse vallavalitsuse korraldusega, teised hankemenetluses tehtavad otsused vormistatakse komisjoni protokollidena.
(6) Hankelepingu sõlmib vallavanem või asutuse juht vastavalt asutuse eelarves ettenähtud vahenditele.
(7) Lihthanke korraldamisel tuleb järgida käesoleva korra paragrahvis 2 toodud riigihanke korraldamise üldpõhimõtteid.
6. peatükk Riigihanke piirmäära ületava hanke korraldamine
§ 14. Riigihanke piirmäär
Riigihanke piirmäär on:
1) asjade või teenuste hankelepingu, ideekonkursi, eriteenuste hankelepingu ja eriteenuste kontsessioonilepingu korral 60 000 eurot ilma käibemaksuta.
2) ehitustööde hankelepingu korral 150 000 eurot ilma käibemaksuta;
3) sotsiaalteenuste hankelepingu, sotsiaalteenuste kontsessioonilepingu, teenuste kontsessioonilepingu ja ehitustööde kontsessioonilepingu korral 300 000 eurot ilma käibemaksuta.
§ 15. Riigihanke piirmäära ületava hanke menetlusreeglid
(1) Hange algatatakse vallavalitsuse korraldusega, mis sisaldab vähemalt järgmist:
3) komisjoni koosseis;
(2) Hanke eest vastutav isik koostab hankedokumendid ning kooskõlastab need komisjoniga.
(3) Vallavalitsus kinnitab hankedokumendid korraldusega.
(4) Hanke eest vastutav isik viib läbi käesoleva korra §-s 7 nimetatud toimingud ja komisjon viib läbi §-s 5 nimetatud toimingud.
(5) Vallavalitsus otsustab komisjoni ettepanekul:
§ 16. Hankelepingu sõlmimine ja lepingu täitmise kontroll
(1) Hankeleping sõlmitakse edukaks tunnistatud pakkumuse teinud pakkujaga
(2) Hankelepingu sõlmib vallavalitsuse nimel vallavanem või teda asendav isik, kui vallavalitsus ei ole otsustanud teisiti.
(3) Hankelepingu täitmise üle tagab kontrolli hanke eest vastutav isik.
7. peatükk Sotsiaal- ja eriteenuste hanke korraldamine
§ 17. Menetlusreeglid sotsiaal- ja eriteenuste hangete korraldamisel
(1) Teenused, mis on nimetatud Euroopa Parlamendi ja nõukogu direktiivi 2014/24/EL XIV lisas (edaspidi lisa), nimetatakse sotsiaal- või eriteenusteks.
(2) Kui sotsiaal- või eriteenuste, mis on nimetatud lisa jaotises 1.-5, maht ületab 300 000 eurot või sotsiaal- või eriteenuste, mis on nimetatud lisa jaotises 6.-15, maht ületab 60 000 eurot, on tegemist riigihangete piirmäära ületavata hankega ja järgitakse riigihangete seaduse §-des 126 ja 127 sätestatut.
(3) Kui sotsiaal- või eriteenuste, mis on nimetatud lisa jaotises 1.-5, maht jääb alla 300 000 euro või sotsiaal- või eriteenuste, mis on nimetatud lisa jaotises 6.-15, maht jääb alla 60 000 euro, järgitakse hanke korraldamisel alla lihthanke piirmäära jäävate hangete korraldamise põhimõtteid ja käesoleva korra 4. peatükis sätestatut.
§ 18. Meetmed huvide konflikti ennetamiseks, tuvastamiseks ja kõrvaldamiseks
Komisjoni liige või hankega seotud isik on kohustatud informeerima vastutavat isikut asjaoludest, mis võivad tema osalemisel hanke korraldamisel põhjustada huvide konflikti ning taandama end hankega seotud edaspidisest tegevusest.
(1) Tõrva Linnavolikogu 17.01.2012 määrus nr 1 „Hankekord Tõrva linnas“ tunnistatakse kehtetuks.
(2) Helme Vallavolikogu 29.01.2015 määrus nr 1 „Hankekord Helme vallas“ tunnistatakse kehtetuks.
(3) Hummuli Vallavolikogu 16.08.2012 määrus nr 53 „Hummuli valla hankekord“ tunnistatakse kehtetuks.

References: § 5

§ 6

§ 8

§ 9

§ 10

§ 11

§ 12

§ 13

§ 14

§ 15

§ 16

§ 17

§ 18
 § 9
 § 9

§ 5

§ 6

§ 8

§ 9

§ 10

§ 11

§ 12

§ 13

§ 14

§ 15

§ 16

§ 17

§ 18